CELEX: 62017CB0315
Language: sk
Date: 2018-03-22 00:00:00
Title: Vec C-315/17: Uznesenie Súdneho dvora (šiesta komora) z 22. marca 2018 (návrh na začatie prejudiciálneho konania, ktorý podal Juzgado Contencioso-Administrativo n° 2 de Zaragoza – Španielsko) – Pilar Centeno Meléndez/Universidad de Zaragoza (Návrh na začatie prejudiciálneho konania — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložka 4 — Zásada zákazu diskriminácie — Režim horizontálneho odborného rastu — Priznanie príplatku — Vnútroštátna právna úprava vylučujúca zamestnancov, ktorí nie sú v stálej službe — Pojmy „pracovnoprávne podmienky“ a „objektívne dôvody“)

4.6.2018   
            
            
               SK
            
            
               Úradný vestník Európskej únie
            
            
               C 190/3
            
         Uznesenie Súdneho dvora (šiesta komora) z 22. marca 2018 (návrh na začatie prejudiciálneho konania, ktorý podal Juzgado Contencioso-Administrativo no 2 de Zaragoza – Španielsko) – Pilar Centeno Meléndez/Universidad de Zaragoza
   (Vec C-315/17) (1)
   
   ((Návrh na začatie prejudiciálneho konania - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Zásada zákazu diskriminácie - Režim horizontálneho odborného rastu - Priznanie príplatku - Vnútroštátna právna úprava vylučujúca zamestnancov, ktorí nie sú v stálej službe - Pojmy „pracovnoprávne podmienky“ a „objektívne dôvody“))
   (2018/C 190/03)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado Contencioso-Administrativo no 2 de Zaragoza
   
      Účastníci konania
   
   
      Žalobkyňa: Pilar Centeno Meléndez
   
      Žalovaná: Universidad de Zaragoza
   
      Výrok
   
   Doložka 4 bod 1 rámcovej dohody o práci na dobu určitú, uzavretej 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni vnútroštátnej právnej úprave, o akú ide vo veci samej, ktorá vyhradzuje účasť na režime horizontálneho odborného rastu administratívnych a technických pracovníkov Universidad de Zaragoza (Univerzita v Zaragoze) (Španielsko) a teda aj priznanie príplatku, ktorý je spojený s účasťou na tomto režime u úradníkov a stálych zmluvných zamestnancov, s vylúčením najmä osôb, ktoré nie sú zamestnané ako úradníci v stálej službe.
   
      (1)  Ú. v. EÚ C 269, 14.8.2017.